Diari Oficial de la Generalitat Valenciana


Sumari del DOGV 9052, del 31-03-2021 (2021/3188)

RESOLUCIÓ 8512-SYGS-011-QXD, de 23 de març de 2021, de la Presidència del Consorci Hospitalari Provincial de Castelló (CHPCS), per la qual s'aproven les bases i la convocatòria per a la provisió del lloc directiu director o directora mèdics del Consorci Hospitalari Provincial de Castelló, pel procediment de lliure designació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9052

Data del DOGV
:   31-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/3188


Data del document
:   23-03-2021

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ 3198-GLZB-825-YTJ, de 23 de març de 2021, de la Presidència del Consorci Hospitalari Provincial de Castelló (CHPCS), per la qual s'aproven les bases i la convocatòria per a la provisió del lloc directiu director o directora mèdics del Consorci Hospitalari Provincial de Castelló, pel procediment de lliure designació. [2021/3188]  
La presidenta del Consell de Govern del Consorci Hospitalari Provincial de Castelló, en virtut de les atribucions conferides per l'Acord de 14 de març de 2016, del Consell de Govern del Consorci, pel qual es deleguen atribucions en matèria de personal, de contractació administrativa i gestió econòmica, apartat primer A. 2 i 5, resol:  
  
  
Vista la necessitat de procedir a la provisió reglamentària del lloc directiu del Consorci Hospitalari Provincial de Castelló corresponents a Direcció Mèdica.  
  
Resultant que en l'estructura organitzativa del CHPCS el lloc de treball número 238 corresponents a Direcció Mèdica està vacant, i que aquest lloc és contemplat en els Estatuts del Consorci i en el Decret 30/2012, de 3 de febrer, del Consell pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat, com a lloc de personal directiu.  
  
Considerant que la provisió d'aquest lloc de treball s'efectua pel sistema reglamentari de lliure designació atenent el que s'estableix en l'article 102.2 de la Llei 10/2010, de 9 de juliol, del Consell, d'ordenació i gestió de la funció pública valenciana, així com al que es disposa en els estatuts del Consorci; i que aquesta normativa bàsica autonòmica ha d'aplicar-se al personal gestionat per la Conselleria de Sanitat o organismes i institucions dependents, ateses les disposicions reglamentàries específiques de desenvolupament d'aquesta dictades a conseqüència de les peculiaritats pròpies del sector que constitueix la seua competència, sector sanitari.  
Considerant que el Decret 3/2017, de 13 de gener, del Consell, és la norma reglamentària que desenvolupa en el seu article 58 i següents, les generalitats del procediment de provisió de llocs pel sistema de lliure designació en l'àmbit del personal funcionari de la Generalitat Valenciana, així com en l'article 86, es regula la mobilitat interadministrativa pel procediment de lliure designació.  
Considerant que aquest Decret 3/2017 no conté, no obstant això, una regulació específica per a la provisió de places de personal directiu, circumstància aquesta que sí que està contemplada en el títol IV del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, decret que en la seua disposició final primera estableix la seua aplicació subsidiària al personal funcionari gestionat per la conselleria competent en matèria de sanitat en allò que no dispose el desenvolupament reglamentari per al personal funcionari de l'Administració de la Generalitat.  
  
Vist que els Estatuts del CHPCS estableixen que el nomenament i cessament de personal directiu és competència del Consell de Govern, i en el cas de personal directiu diferent del lloc de gerència, d'acord amb el director gerent.  
Vist que l'Acord de 14 de març de 2016, del Consell de Govern, pel qual es deleguen atribucions en matèria de personal en diversos òrgans del Consorci Hospitalari Provincial de Castelló atribueix competència a la presidència del Consell de Govern per a l'aprovació de bases i convocatòria dels processos de provisió de llocs de treball.  
  
Resultant que el Consorci està adscrit a la Generalitat a través de la Conselleria de Sanitat Universal i Salut Pública, Administració sanitària responsable de la gestió dels serveis sanitaris en el seu àmbit territorial d'actuació, i els actes del Consorci subjectes directament o indirectament al poder de decisió d'aquesta administració.  
Resultant que de conformitat amb la normativa que regula l'estructura, les funcions i la provisió de llocs de treball de personal directiu d'institucions sanitàries de la Conselleria de Sanitat USP, el personal directiu, ha d'ostentar la condició de personal estatutari fix dels serveis de salut, personal funcionarial de carrera o personal laboral fix seleccionat en processos selectius de les administracions públiques, que presten serveis en centres sanitaris de titularitat pública.  
  
De conformitat l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, i els esmentats articles de la Llei i decrets autonòmics, les convocatòries de provisió per lliure designació consistiran en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'acompliment de la plaça.  
En virtut de les consideracions exposades, la Presidència del CHPCS resol:  
  
Primer. Convocatòria  
Convocar, mitjançant el sistema de lliure designació, la provisió del lloc corresponent a l'estructura organitzativa directiva del CHPCS que s'especifica en l'annex II, d'acord amb les següents bases que s'incorporen com a annex I.  
  
Segon. Publicitat  
Publicar la convocatòria en el Diari Oficial de la Generalitat Valenciana (DOGV).  
  
Tercer. Recursos  
La present resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHPCS en el termini d'un mes a comptar des de l'endemà de la seua publicació en el Diari Oficial de la Generalitat Valenciana (DOGV) o, directament, recurs contenciós administratiu en el termini de dos mesos comptats des de l'endemà de la seua publicació, davant dels jutjats contenciosos administratius de la ciutat de Castelló de la Plana, d'acord amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
Castelló de la Plana, 23 de març de 2021.- La presidenta del Consell de Govern del Consorci Hospitalari Provincial de Castelló (p. d. Acord delegació de competències 14 de març de 2016; DOGV 7759, 13.04.2016): Ana Barceló Chico.  
  
  
  
ANNEX I  
Bases de la convocatòria  
  
1. Objecte  
Aquestes bases tenen per objecte regular la provisió, mitjançant el sistema de lliure designació, del lloc de treball de personal directiu del CHPCS que s'especifica en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de treballadors en els termes en què aquesta es troba definida en el Tractat constitutiu de la Unió Europea, o ostentar aquest dret d'acord amb el que es preveu en el Decret 543/2001, de 18 de maig, sobre accés a l'ocupació pública de l'Administració general de l'Estat i els seus organismes públics de nacionals d'altres estats als quals és aplicable el dret a la lliure circulació de persones treballadores.  
2.2. Estar en possessió de la titulació universitària corresponent a llicenciatura o grau en medicina i cirurgia, que es detalla en l'annex II, de conformitat amb el Decret 30/2012, de 3 de febrer, del Consell, i la resta de normativa vigent, així com ostentar capacitat adequada per a l'acompliment del càrrec.  
2.3. No trobar-se inhabilitat/ada per a l'acompliment de funcions públiques o professionals.  
2.4. No excedir l'edat de jubilació ordinària que assenyale la normativa aplicable al règim jurídic de la persona participant.  
2.5. Ostentar la condició de personal estatutari fix dels serveis de salut, o funcionari/a de carrera o personal laboral fix seleccionat en processos selectius de les administracions públiques, que presten serveis en centres sanitaris de titularitat pública.  
  
3. Acreditació dels requisits  
Els requisits d'admissió hauran de reunir-se l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades emplenaran la sol·licitud de participació, conforme al model que figura en l'annex III, i la presentaran preferiblement en el Registre General del CHPCS (av. Dr. Clarà 19, 12914 Castelló de la Plana), o mitjançant qualsevol de les formes previstes en la Llei del procediment administratiu comú de les administracions públiques.  
4.2. El termini de presentació de sol·licituds serà de 10 dies naturals comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la instància serà el considerat a l'efecte de notificacions.  
4.4. Juntament amb la sol·licitud, les persones concursants hauran d'aportar la següent documentació, original o degudament compulsada:  
a) Document nacional d'identitat, o document equivalent per a les persones nacionals d'altres estats.  
b) Certificat vàlid o document bastant que acredite la condició d'empleat/ada públic/a amb caràcter laboral fix, o funcionari/a de carrera, o estatutari/a fix, ocupant plaça en els serveis de salut o en centre sanitari de titularitat pública.  
c) Títol universitari corresponent al grup de classificació professional A1 o certificació acadèmica que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.  
d) Currículum professional o historial professional de competències i capacitats del personal aspirant, en el qual es resumisca la formació i mèrits acadèmics, l'experiència professional i de gestió en l'exercici de càrrecs directius en institucions sanitàries o llocs de treball amb funcions similars a les del lloc que es concursa, així com documentació justificativa dels mèrits al·legats, juntament amb una memòria explicativa de les línies fonamentals i objectius a aconseguir en la plaça que se sol·licita anàlisi del lloc, característiques, condicions, mitjans necessaris, propostes de millora en el desenvolupament de funcions i totes aquelles qüestions que l'aspirant considere d'interés o importància, l'extensió de la qual no podrà excedir de 20 folis.  
  
5. Valoració i resolució  
La Gerència comprovarà el compliment dels requisits de participació i en cas de conducta, podrà requerir a les persones interessades perquè en un termini de 10 dies hàbils realitzen les esmenes que procedisquen. Aquesta direcció emetrà informe preceptiu i vinculant en relació amb les sol·licituds que compleixen els requisits i ho remetrà al Consell de Govern que resoldrà conforme al que es disposa en el paràgraf següent.  
Correspondrà la valoració de les candidatures presentades i la consegüent resolució, per lliure designació, al Consell de Govern del Consorci Hospitalari Provincial de Castelló, sentida la Direcció Gerència d'aquest, de conformitat amb el que s'estableix en els estatuts del Consorci en relació amb el nomenament i cessament de directius. De l'actuat es donarà trasllat als òrgans competents perquè s'execute el contingut de la resolució que es dicte.  
  
6. Resolució i nomenament  
La persona aspirant seleccionada serà nomenada mitjançant resolució del Consell de Govern del Consorci Hospitalari Provincial de Castelló, que serà publicada en el Diari Oficial de la Generalitat Valenciana (DOGV) i que servirà de notificació a totes les persones interessades a l'efecte de possibles impugnacions o recursos.  
La convocatòria podrà ser declarada deserta, per acord motivat, quan no concórreguen aspirants idonis per al seu acompliment.  
En el cas que les persones elegides renunciaren al càrrec abans de la presa de possessió, es formularà nova proposta de nomenament.  
  
La persona que haguera sigut seleccionada per a ocupar el lloc objecte de la present convocatòria quedarà en la situació administrativa que li corresponga segons la seua vinculació i règim jurídic de procedència.  
  
7. Incorporació a la plaça  
En la resolució de la convocatòria pel Consell de Govern del Consorci Hospitalari Provincial de Castelló s'indicarà el procedent en relació amb la incorporació a la plaça de la persona seleccionada i el termini o data per a la presa de possessió.  
La persona nomenada per a l'exercici de la plaça pel procediment de lliure designació, si escau, haurà de ser destituïda discrecionalment pel mateix òrgan que la va nomenar, sense perjudici de la previsió de l'article 84.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
  
8. Vinculació  
Les presents bases vinculen al CHPCS, al Consell de Govern del Consorci Hospitalari Provincial de Castelló i als qui participen en aquest procés.  
  
  
  
ANNEX II  
Lloc que es convoca  
  
Denominació: director/a mèdic/a  
Número: 238  
Àrea funcional: Direcció Gerència CHPCS  
Titulació: estar en possessió de la titulació universitària corresponent a llicenciatura o grau en medicina i cirurgia, de conformitat amb el que es disposa en la normativa vigent.  
Complement de destí: 28  
Complement específic: 1.734,34  
Forma de provisió: lliure designació.  
Naturalesa: funcionarial  
Requisits: personal estatutari fix dels serveis de salut, personal funcionari de carrera o personal laboral fix seleccionat en processos selectius de les administracions públiques, que presten serveis en centres sanitaris de titularitat pública.  
Funcions:  
Les que s'estableixen en els Estatuts del Consorci, Acord de delegació d'atribucions i en general, les establides en el Decret 30/2012, de 3 de febrer, del Consell pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat Universal i Salut Pública, així com els que en el seu moment siga procedent i queden reflectits en la normativa d'organització i funcionament del CHPCS.